Nano'dan ni Michelangelo an arte sa pagpinta kan siya nag'erok sa Florencia sa edad na sampolo may apat. Natais niyang maray an pagpinta sa bodega ni Domenico Ghirlandaio manta na inaarog niya an mga gibo kan si mga nakaaging bantogan na mga pintor kan Florencia arog ka Giotto asin Masaccio. An talento niya sa eskultura nano'dan niya sa hardin ni Lorenzo il Magnifico kun saen dakul mga antigong estatuwa asin rebulto, asin an abilidad niyang ini sa pag'arog iyo an enot na nagpabantog saiya. Kan magadan si Magnifico (1492), si Michelangelo nagbaya' na sa banwang ginikanan niya, nagpasiring sa Venecia asin Bologna asin duman tinapos niya an ""Arco di San Domenico"".

An Mariner's Polytechnic Colleges Foundation sarong kolehiyong maritimo sa Baras, Canaman, Camarines Sur na may sanga man sa Rawis, Legazpi, Albay. Ini pagsasadiri ni Dante Jimenez.

Pakatapos kan gera, siya dai nagpabareta kan saiyang pusoan na gibong-herak alagad an saiyang agom nadukayan kan 1988 an sarong scrapbook sa attic kan harong ninda kun saen nakadetalye an mga pangaran kan mga aki, kun sairisay an mga magurang kaini, asin kun arin na mga pamilya an dinarhan niya kan mga ini. Sa prensa Briton, saiya nabansagan na ""Schindler Briton"". Kan Oktobre 28, 2014, siya ginawadan nin onra kan Republika Tsekoslobakya, an Order of the White Lion kan Presidenteng Tsekong si Miloš Zeman. Siya kan mga panahon na idto nag'eedad pa sanang 29 asin saiyang naligtas sa mga kampo nin kagadanan kan Nazi an 669 mga babae asin lalaking kaakian kan taon na 1939.

An katagang sanghiran huminale sa taramon na sanghid na an boot sabihon, susog sa Vocabulario ni Lisboa (p. 334), la señal de oro en la piedra de tocar. Iyo ini an pagsanghid (pag-is'is o pagsantik kan bulawan) sa sarong gapo ngani mabasi kun baga maray na klaseng bulawan. Kun sa Ingles seguro, harani an terminong katumbas na, to assay. An taramon na ini yaon man sa Waray na may parehong kahulogan. An paggamit kan tataramon kun siring may pag-onabi sa pag-oogid kan tataramon komo sarong bulawan na pigaadalan na gayo.

An iba nagdududa ngani na totoong epiko ini kan Bikol ta may mga elemento ini hale asin nakakaagid sa mga epiko kan Griyego arog kan persona ni Hercules na agid-agidan sa gawe ni Handiong saka ni Baltog, duwang importanteng heroe sa Ibalong. Garo soboot daa gibo-gibo lang ni Melendreras. An iba man nagsasabi autenticong osipon nin gugurang ta may mga elementong tinubo arog kan mga bukid na Kolasi, Hamtik, Isarog asin kan mga lugar na nasususog pa ngonyan arog kan Ponong (sa Magarao?), Panikwason (sa may pamitisan kan Isarog), Inarihan na salog o kan Kotmo' (sa may Pasacao). Asin an mga termino sa mga kagamitan na minukna arog kan ""gatang"", ""surod"", ""landok"" asbp mga termino lumaon na sa bikol.

Ini an pinakamatawong siyudad kan Rehiyon Sulnopan na Visayas. Bantog ini kan saiyang piyestang MassKara Festival tuyong Oktobre. Inaapod man ining ""siyudad nin mga ngirit"" asin komo ""Siyudad nin futbul kan Filipinas"". Ngonyan lang sa sarong surbey kan MoneySense Magazine hinusgahan ini komo ""An pinaka magayon na estaran sa Filipinas"".